# María Jesús Esteban Galarza

María Jesús Esteban Galarza (Alonsotegi, Biscaia, 6 d'abril de 1956) és una matemàtica basca que ha desenvolupat la seva carrera a França.

## Trajectòria

Després de llicenciar-se en Matemàtiques a la Universitat del País Basc l'any 1978, va realitzar la seva tesi doctoral a París sota la direcció de Pierre-Louis Lions, treballant en diferents problemes sobre derivades parcials. Va defensar la tesi l'any 1981 a la Universitat Pierre i Marie Curie. Una vegada finalitzada la tesi, va començar a treballar com a investigadora al CNRS (Centre National de la Recherche Scientifique), treball que realitzava des de la Université Paris VI. Va coordinar el projecte A Forward Look on Mathematics que van impulsar la Societat Matemàtica Europea (European Mathematics Society, EMS) i la Fundació Europea de Ciències (European Science Foundation).
Com a investigadora, ha treballat en equacions no-lineals en derivades parcials i física matemàtica. Ha treballat també en problemes de models matemàtics aplicats a la física, la mecànica quàntica i la química.
Actualment és directora del CNRS, ja que exerceix en el Centre de Recherche en Mathématiques de la Décision (CEREMADE), del Departament de Matemàtiques de la Université Paris-Dauphine. Des de 2015 és directora del ICIAM (International Council for Industrial and Applied Mathematics). És membre de l'Acadèmia de les Ciències, Arts i Lletres del País Basc, Jakiunde.

## Premis i reconeixements

* Sòcia d'honor de la RSME (Reial Societat Matemàtica Espanyola).
* Presidenta del comitè científic de BCAM (Basque Center for Applied Mathematics).
* Al 2012 va ser nomenada Chevalière de l'Ordre National du Mérite pel President de la República Francesa.
* L'any 2016 la Universitat del País Basc la va investir Doctora Honoris causa.
* Al 2017 la Universitat de València la va investir Doctora Honoris causa.

## Referències

* ↑ Diez, Nerea. «Real Sociedad Matemática Española - María Jesús Esteban, presidenta electa de ICIAM» (en castellà). www.rsme.es. Arxivat de l'original el 8 de setembre de 2017. [Consulta: 30 juny 2017].
* ↑ Diez, Nerea. «Real Sociedad Matemática Española - María Jesús Esteban, Pedro Luis García Pérez y Luis Caffarelli, Socios de Honor de la RSME» (en castellà). www.rsme.es. Arxivat de l'original el 23 d'octubre de 2017. [Consulta: 22 octubre 2017].
* ↑ SEMA. «Título honorífico para Maria Jesus Esteban Galarza» (en castellà-es). www.sema.org.es, 2017. [Consulta: 22 octubre 2017].
* ↑ JAKIUNDE. «ESTEBAN GALARZA, Mª JESÚS» (en espanyol europeu). www.jakiunde.eus. Arxivat de l'original el 2020-06-11. [Consulta: 22 octubre 2017].
* 1 2 Diez, Nerea. «Real Sociedad Matemática Española - María Jesús Esteban, socia de honor de la RSME, doctora honoris causa por la Universitat de València» (en castellà). www.rsme.es. Arxivat de l'original el 28 d'octubre de 2017. [Consulta: 30 juny 2017].
* ↑ «Comité científico - BCAM - Basque Center for Applied Mathematics» (en castellà). www.bcamath.org. Arxivat de l'original el 2018-04-28. [Consulta: 30 juny 2017].
* ↑ «La UPV/EHU inviste doctora y doctor Honoris Causa a Mª Jesús Esteban y Carlos Kenig».
* ↑ «La matemática María Jesús Esteban será investida hoy como doctora ‘honoris causa’ de la Universitat de València» (en castellà). www.uv.es. [Consulta: 30 juny 2017].

## Enllaços externs

* Pàgina personal de María Jesús Esteban (CEREMADE)
* Entrevista a la matemàtica María Jesús Esteban, a Teknopolis, 07/02/2016